Jeng Sunan Giri ngandika,Bener kang kaya sireki,Nanging luwih kaluputan,Wong wadeh ambuka wadi.Telenge bae pinulung,Pulunge tanpa ling-aling,Kurang waskhitha ing cipta,Lunturing Ilmu Sejati,Sayekti kanthi nugraha,Tan saben wong anampeni.Pangran Siti Jenar matur,Paduka amindho kardi,Ndadak amerangi tatal,Tetelane ing dumadi,Dadine saking nugraha,Punapa boten ngalami.Sunan Giri ngandika rum,Yen kaya wuwusireki,Tan kena den nggo rerasan,Yen ngebreh amedhar wadi,Pangeran ora Kuwasa,Anane tanpa ling-aling.Endi kang ingaran Luhur,Endi kang ingaran Gaib,